Lav et referat af nedenstående tekst:

Tekst:
TV2 Nords reporter Mogens Jørgensen fulgte onsdagens kamp sammen med fodboldekspert Hans Peter Rytter på Hjørring stadion. Selv om hjemmeholdet var bedst hele vejen igennem, og havde fire gode chancer, så endte kampen 0-0. ACF Fiorentina trak dermed det længste stå, og er videre i UEFA Womens Cup, der er Champions League for kvindehold. Hans Peter Rytter var skuffet over Fortunas nederlag. Hør hans vurdering af kampen her, og se nogle af højdepunkterne: - Det er en kæmpe skuffelse, at være så tæt på, og stadigvæk ikke kun få det ene mål, vi manglede. Vi var bare ikke skarpe nok oppe foran. Vi havde alle chancerne til at komme foran, men vi får dem bare ikke puttet ind. Vi kunne ikke, siger en skuffet Agnete Nielsen. Cheftræner Brian Sørensen mødte TV2 Nords reporter med nedtrykt mine og dybe suk. - Det er ærgerligt, at vi ikke formår at prikke den ind. Alt andet, end at score målet, var en fodboldopvisning fra vores side. Vi laver skønhedsfejl, men jeg kan næsten ikke forvente mere end det, de går ind og leverer, siger cheftræner, Brian Sørensen.

Referat:
0-0 blev det til på Hjørring stadion onsdag aften, da Fortuna Hjørring spillede sig ud af Champions League for kvinder.